Horná Dolná (seriál)

***Horná Dolná*** bol pôvodný televízny seriál z produkcie hranej tvorby TV Markíza, vysielaný sezónne na báze tzv. sérií, a to dvakrát do roka. Od svojho uvedenia v januári 2015, sa pravidelne radí medzi najsledovanejšie TV programy obecne, s priemerným počtom takmer 500-tisíc divákov zaznamenaných v čase premiéry jeho úvodnej série. V rámci domácich seriálových počinov bol tak vyhodnotený za jeden z historicky najúspešnejších v doterajšej ére TV média v novodobom slovenskom štáte.
Posledná klapka padla 26. mája 2022 po 8 rokoch.

Z hľadiska obsahu a umeleckého žánru, jednotlivé epizódy sa odohrávajú na vidieku v tradičnom prostredí rovnomennej fiktívnej dediny, využívajúc pritom prvky situačnej komédie, miestami frašky. Seriál sa natáča medziročne v letnom období, prevažne v exteriéroch Novej Lehoty a jeho komerčný ohlas priniesol popularitu nielen jeho adoptívnej obci, no takisto i niektorým z tamojších obyvateľov v ňom sporadicky účinkujúcich v podobe vedľajších či komparzných úloh.
 
Z predstaviteľov kľúčových postáv sa jeho prostredníctvom v popkultúre zviditeľnili predovšetkým dovtedy ešte neznámi TV umelci; menovite Dano Heriban. Ten za svoj výkon obdržal v diváckej ankete Osobnosť televíznej obrazovky titul roka medzi hercami (2015), zatiaľ čo samotné dielo vo vlastnej kategórii (20152016). V zastúpení ženských protagonistov bola odmenená Zuzana Šebová, formou špeciálnej ceny týždenníka *[[Život (časopis)|Život]]* pre zmenu Michal Kubovčík (2015).

Ústredná pieseň k seriálu pochádza z autorskej dielne Marcela Buntaja a jej vokalistu Petra Hrivňáka alias „Kuka“, ktorý ju nahral v inštrumentálnom sprievode svojej kmeňovej kapely Horkýže Slíže.

## Obsadenie a postavy
### Hlavné roly
* Peter Sklár ako Karol Frlajz, starosta OÚ (155+ epizód)
* Petra Polnišová ako Erika Bednáriková alias „Kukurica“, kultúrna pracovníčka OÚ a zadaná stará dievka (155+ epizód)
* Zuzana Šebová ako Tereza Pekná alias „Koza vyčaptaná“, miestna sexi kočka a krčmárka (155+ epizód)
* Peter Brajerčík ako Ladislav „Lacko“ Frlajz, starostov synovec-panic a Terezin nápadník (155+ epizód)
* Marek Majeský ako Ján Chalupka ml. alias „Černokňažník“, miestny farár (145+ epizód)
* Michal Kubovčík ako Stanislav „Stano“ Sojka, samozvaný policajt (155+ epizód)
* Matej Landl ako Ondrej „Bystro“ Bystriansky, štamgast-traktorista (155+ epizód)
* Marta Sládečková ako Zdena Frlajzová, bývalá slovenčinárka-telocvikárka a Lackova mama (145+ epizód)
* Dano Heriban † ako Juraj „Ďuro“ Brmbalík, dedinský frajer a tréner futbalového dorastu (145+ epizód)
* Štefan Kožka † ako MVDr. Ján Chalupka st. alias „Starý čert“, miestny zverolekár (125+ epizód)

### Vedľajšie roly
; Regulárne
* Roman Slanina ako Roman Orechovský alias „Kokos“, štamgast-starý mládenec (120+ epizód)
* Juraj Tabaček ako Tunelovský alias „Tunel“, štamgast (135+ epizód)
* Dana Gudabová ako Melánia Blažková alias „stará Blažková“, vdova (125+ epizód)
* Anežka Dominová ako Jolana Pirožková (100+ epizód)
* Mária Bagová ako Eva Bystrianska, Bystrova manželka (90+ epizód)
* Andrea Martvoňová ako Adrika, Tunelova manželka (75+ epizód)

; Epizódne

* Albín Medúz ako Biskup (2 epizódy) • ako Arcibiskup (1 epizóda)
* Roman Pomajbo ako Turek Ahmed alias „Sandokan“ (35+ epizód)
* Miloš Slemenský ako Pavel Kabrhel alias „Pali“, starosta Dolnej Dolnej (15+ epizód)
*  ako futbalový brankár Dolnej Dolnej (8 epizód)
* Ivo Heller ako Fero Letko, automechanik (2 epizódy)
* Ivo Gogál ako zástupca SZO (1 epizóda)
* Zuzana Vačková ako Zuzana alias Zuzanka, nová poštárka a čestná občianka obce (15+ epizód)
* Jozef Adamčík ako Jozef alias Dodo/ "Manekýn", obyvateľ Dolnej Dolnej a Norikin frajer (20+ epizód)
* Monika Hilmerová ako Norika alias "laskonka", obyvateľka Dolnej Dolnej a Dodova frajerka (10 epizód)
* Štefan Skrúcaný ako „Nonstop“, čestný občan obce a štamgast z Dolnej Dolnej (8 epizód)
* Eva "Evelyn" Kramerová ako Emanuela Bednáriková alias Ema, Erikina sestra (3 epizóda)
* Branislav Bystriansky ako Medard Bystriansky, Bystrov brat
* Ivo Hlaváček ako pán Minister (1 epizóda)
* Henrich Platek ako golfista „Paštikár“ (1 epizóda) 
* Pavol Topoľský ako Fedor Maťátko, kontrolór z Úradu pre dohľad nad zdravotnou starostlivosťou (1 epizóda)
*  ako Vlado, náhradný poštár (1 epizóda)
* Peter Kadlečík ako Vinco alias „Indiana Jones“ z Orešného, archeológ a synovec zverolekára (1 epizóda)
* Gabriela Dolná ako Magdaléna Šmídová alias „Peťkova mama“ (1 epizóda)
*  ako Peter Šmída alias „Peťko“, herec (1 epizóda)
* Emanuel Hason ako pán Pašternák, sponzor (1 epizóda)
* Roman Fratrič ako zubár z kampane *Zdravý úsmev Slovenska* (1 epizóda)
*  ako zdravotná sestra z kampane *Zdravý úsmev Slovenska* (1 epizóda)
* Martin Kaprálik ako Viktor, policajt a Terezin bývalý snúbenec (1 epizóda)
* Michal Novák ako šofér papalášov zo Životného alias „poskok z Krajského“ (1 epizóda)
* Michal Rovňák ako smetiar Mišo (2 epizódy)
*  ako smetiar Rasťo (1 epizóda)
* Ladislav Konrád ako pán zo Životného alias „Vaša Životnosť“ (1 epizóda)
* Ľubica Konrádová ako dáma zo Životného alias „Vaša Životnosť“ (1 epizóda)
*  ako pán Liban, účastník zájazdu *Horná Dolná Tours* (1 epizóda)
*  ako pani Nováková, účastníčka zájazdu *Horná Dolná Tours* (1 epizóda)
*  ako Mário Fiala, účastník zájazdu *Horná Dolná Tours* (1 epizóda)
* Mária Breinerová ako strašidelná recepčná alias „striga“ (1 epizóda)
* Filip Teller ako český turista alias „Čech“ (1 epizóda)
* Viktor Szabó ako maďarský turista alias „Maďar“ (1 epizóda)
* Ludwig Bagin ako dánsky turista alias „Dán“ (1 epizóda)
* Martin Šmahel ako dolno-dolniansky farár (1 epizóda, cameo)
* Lenka Debnárová ako redaktorka Televíznych novín TV Markíza (1 epizóda)
* Viktória Predanociová ako policajtka Zuzana P. (1 epizóda)
* Jakub Ružička ako policajt Roman Barcík/David Láber (2 epizódy)
* Rastislav Sokol ako Jonáško, inšpektor z hygieny (1 epizóda)
* Peter Oszlík ako poisťovák Palinko (2 epizóda)
* Dagmar Sanitrová ako grófka Alžbeta Mária Štrúdel Perkölti (1 epizóda)
*  ako Herbert, vodič grófky (1 epizóda)
*  ako Albert, sprievodca grófky (1 epizóda)
* Veronika Strapková ako delegátka z UNESCO (1 epizóda)
*  ako delegát z UNESCO (1 epizóda)
*  ako delegát z UNESCO (1 epizóda)
* Vladimír Čema ako bezdomovec Rudo, obyvateľ Dolnej Dolnej (2 epizódy)
* Alena Pajtinková ako Marika, kaderníčka z Ďobákoviec a bývalá kamarátka Terezy a súčasná frajerka Doda z Dolnej Dolnej (5+ epizód)
* Ľudovít Cittel ako záhradník Ludovít Krátky - trpaslík (1 epizóda)
*  ako pán z Národnej Protikorupčnej Jednotky - NPkJ (1 epizóda)
*  ako vodič pána z NPkJ (1 epizóda)
* Sväťo Malachovský ako entomológ Klaudius Roháč alias Kláďo, Lackov a Stanov kamarát a nový lesník Hornej Dolnej (20+ epizód)
* Jana Oľhová ako Jaroslava Jarka Brmbalíková, Ďurova mama (1 epizóda)
* Dávid Borik ako Milanko, odťahuje Rapidku (1 epizóda)
* Stanislav Pitoňák ako pán, ktorý prišiel kvôli kanalizácii (1 epizóda)
* Matthias Settele ako rakúsky starosta
* Alica Sakálová ako sestra Angelika (2 epizódy)

## Epizódy

## Kritický a komerčný ohlas

### TV sledovanosť
Premiéru prvej série sledovalo zhruba 892-tisíc (12+), prípadne 650-tisíc divákov (12 – 54), pri priemerných trhových podieloch 39,6% a 48% v závislosti na cieľovej skupine; v tej reklamnej dvakrát zdolala 50-percentnú hranicu (epizódy „Návšteva“ a „Hazard“). K prekročeniu 900-tisícovej základne v univerzálnej skupine zabránil seriálu pilotný diel („Volby“), ktorý sa na rozdiel od zvyšných vysielal v iný pracovný deň i v neskoršom „prime time“. Po uvedení toho druhého („Kamión“), bol v rámci pôvodnej seriálovej tvorby vyhodnotený za historicky najsledovanejší od éry *[[Susedia (seriál)|Susedov]]* (20062007); ten držal rekord od októbra 2007. Za divácky najúspešnejšiu bola vyhodnotená piata časť v poradí („Kúpalisko“), ktorá sa s počtom 949-tisíc zhliadnutí stala zároveň i najpopulárnejším televíznym programom roka na Slovensku (2015). Okrem toho, každá z epizód prenikla medzi desiatku najsledovanejších relácií TV Markíza v danom roku.
náhľad|Horno-dolniansky „kakaovník“
Počnúc svojou druhou sezónou titul začal zaznamenávať klesajúcu tendenciu; čiastočne z dôvodu zmeny jeho programovej štruktúry zo strany samotnej televízie. Tá jeho pokračovanie najprv predčasne nasadila do konkurenčne náročnejšieho času, po dobu ktorého celých šesť týždňov strategicky čelil medzinárodnej reality show *[[Česko Slovensko má talent]]* z koprodukcie TV JOJ s Primou, neskôr pre zmenu v predstihu ukončila už formou kratšej série (pôvodne plány počítali s distribúciou 16 dielov v rade). Najvýraznejším výsledkom sa tak seriál tešil až krátko pred svojím finále, po opätovnom presune do pôvodného slotu, v ktorom dosiahol i svoje najvyššie skóre, respektíve 746-tisíc divákov („Zastávka“). Navzdory obecne nadpriemerným výkonom, žiadna z epizód jesennej série neprekonala čísla tej ústrednej; približne iba 31,3-percentné trhové podiely pri 654-tisícovej populácii nad 12 rokov, zatiaľ čo v reklamnej cieľovke si jej jednotlivé časti pozrelo okolo 450-tisíc divákov s podielom 38%.

Tretia séria sa už vysielala bez programových výkyvov, s výnimkou jej zahájenia o dva týždne skôr. V porovnaní s tou predchádzajúcou, priemerný podiel titulu táto posilnila na univerzálnych 33,1% a jeho divácku obec k 730-tisíc priaznivcov; u reklamnej sa jej audienčná krivka pohybovala na úrovni 41,6% a 510-tisíc divákov. Svoj komerčný vrchol dosiahla so šiestou kapitolou („Rallye“), ktorá k TV prijímačom pritiahla bezmála 800-tisíc z nich, t.j. počtu porovnateľného s pilotnou časťou diela ako takého. Podľa niektorých médií, k tomuto výsledku epizóde dopomohla i priama reklama a úspešné ťaženie seriálu na vtedajšom odovzdávaní diváckych cien OTO, vyhlasovaných deň pred jej premiérou. Záverečné časti z tejto rady však už vykazovali zostupnú sledovanosť, ba dokonca sezónne minimá.

Návrat titulu v jeho ďalšej sezóne zápasil so značnou stratou TV prívržencov počas celej štvrtej série. Aj keď prvý diel („Stratení“) ešte odštartoval s priazňou 703-tisíc divákov, počnúc druhou epizódou seriál už zaznamenával stály pokles v sledovanosti svojich premiér a jeho zriedkavé nárasty mali zanedbateľný charakter. Podľa mediálnych odborníkov tak pravdepodobne začal doplácať na svoj pričastý výskyt v programovej štruktúre TV Markíza, ktorá ju v repríze nasadzovala až dvakrát týždenne, a to v piatok o 20:30 i v nedeľu o 18:00. Historicky najslabšieho výkonu sa *Horná Dolná* dočkala po uvedení záverečnej kapitoly tejto rady („Karavan“), ktorú zhliadlo len 471-tisíc divákov. Jej medziročný podiel klesol na univerzálnych 26,8% za podpory 558-tisíc divákov, kdežto v reklamnej na 35,1% a 404-tisíc z nich. Oproti tretej sérii tak prišla o tretinu svojich priaznivcov.

Štart piatej série potvrdil ďalší úbytok v sledovanosti seriálu i oslabenie jeho celkového podielu (cca 20,5% za podpory 454 tis. divákov). V zastúpení úvodnej epizódy („Masky“), 24,2% vyprodukovalo v skupine 12+ ešte 532-tisícovú základňu (398-tisíc u 12 – 54 pri podiele 33,8%); avšak v bilančnom prehľade všetkých doteraz odvysielaných častí pilotný diel seriálu tak po prvýkrát neprekročil univerzálnu 700-tisícovú hranicu. Historicky najhoršie výkony dosahoval po odvysielaní ďalších epizód („Zlatá horúčka“, „Misska“ či „Zub“), ktoré si postupne pozrelo už len 444, 435, respektíve 405-tisíc priaznivcov. Obdobný výkon zaznamenal i špeciál zo zákulisia seriálu, odvysielaný dodatočne formou dokumentu.

Uvedenie šiestej série zásadne poznamenal simultánny priamy prenos futbalového zápasu Slovenska s Anglickom na Jednotke, ktorý ju zatlačil na jej aktuálne historické minimum; prvá časť aktuálnej série tak vykázala bezprecedentných 363-tis. univerzálnych divákov pri podiele 16,7%. O týždeň neskôr seriál svoju divácku obec síce dočasne posilnil, s pribúdajúcimi epizódami ju však opäť začal strácať, prípadne nepatrne dopĺňať.

### Ocenenia

## Zahraničné verzie
Od februára 2017 sa titul vysiela aj v susedných štátoch. Zatiaľ čo maďarskú adaptáciu vyrába pod upraveným názvom – *A mi kis falunk*, respektíve *Naša malá dedinka* – miestna komerčná stanica RTL Klub, poľskú verziu – známu ako *Górka Dolna* – vysiela od 27. februára na svojom okruhu Telewizja Puls, a to v pôvodnom obsadení so simultánnym dabingom.

## Poznámky


## Referencie

## Príbuzné články
* Zoznam víťazov a nominantov ankety OTO

## Iné projekty

## Externé odkazy

* ''Horná Dolná'' na oficiálnych stránkach
* ''Horná Dolná'' na sociálnej sieti Facebook
* 
* 


Kategória:Slovenské televízne komediálne seriály
Kategória:Televízne seriály TV Markíza
Kategória:Televízne seriály z roku 2015